Alapító Okiratot módosító okirat
A Játékvár Óvoda és Bölcsőde Martfű Város Önkormányzatának Képviselő-testülete által 2013. december 05. napján kiadott 208/2013. (XII.5.) számú alapító okiratát az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (1)-(2) bekezdése szerinti tartalommal az alábbiak szerint módosítja:

1) Az alapító okirat 5. pontjának 
„Az intézmény a sajátos nevelési igényű gyermekek közül azon különleges bánásmódot igénylő gyermekek ellátására vállalkozik, aki a szakértői bizottság szakértői véleménye alapján 

· autizmus spektrum zavarral küzd 

· beszédfogyatékos

· mozgásszervi fogyatékos”

szövegrésze az
· „enyhén értelmi fogyatékos”
szövegrésszel, 

valamint a „mozgásszervi fogyatékosság” alcímet és bekezdést követően az alábbi alcímmel és bekezdéssel egészül ki:

Enyhén értelmi fogyatékosság
Az enyhén értelmi fogyatékos gyermek fejlesztésében meghatározó a nem fogyatékos óvodás korúakkal történő együttnevelés. A spontán tanulást, a társakkal való együttműködést, a kommunikáció fejlődését segítik azok az élmények, tapasztalatok és minták, amelyeket a gyermek a kortárscsoportban megél. Az integrált óvodai nevelés keretében szükség szerint gondoskodni kell a folyamatos gyógypedagógiai megsegítésről.

Jelen alapító okirat a törzskönyvi nyilvántartásba történő bejegyzéssel lép hatályba, ezzel egyidejűleg a Játékvár Óvoda és Bölcsőde 2013. december 5-én kiadott, 208/2013. (XII.5.) számú egységes szerkezetű alapító okirata hatályát veszti. 
Az alapító okiratot módosító okiratot Martfű Város Önkormányzatának Képviselő-testülete a ……./2014. (VI. ….) Ö. határozatával hagyta jóvá. 
Martfű, 2014. június  26.

